als_Latn dik_Latn sag_Latn
Një ish-gardian burgu në Lezhë ankohet në emisionin investigativ “STOP” për një padrejtësi që është bërë ndaj tij. Ai është Mark Doçi, i cili tregon se pasi ka lënë shërbimin, një person e ka aksidentuar me motor.
Pas përmirësimit të shëndetit ai u interesua për rastin e tij dhe mësoi se ishte mbyllur në favor të aksidentuesit. Në këtë pikë, ish – gardiani e çoi çështjen në Apel dhe deri më sot nuk ka asnjë përgjigje për vendimin e marrë nga kjo gjykatë.
“Unë jam Mark Preng Doçi, ish punonjës i IEVP Lezhë. Me datën 8.07.2013 pas lënies së shërbimit më ka goditur një person me motor. Pas daljes nga spitali kam kërkuar tek Prokuroria për hetimin që po bëhet për çështjen time. Është mbyllur çështja në favor të personit që më ka aksidentuar dhe nuk më kanë informuar. Me datën 24.06.2013 kam bërë kërkesë Prokurorisë së Përgjithshme për një hetim dytësor. Ka vazhduar hetimi dytësor nga Prokuroria e Lezhës me datën 7.9.2015 ka kaluar në gjykatën e Lezhës. Me 1.03.2016 është marrë vendimi nga gjykata e Lezhës për personin që më ka aksidentuar për dëmtimin dhe shkeljen e rregullave të qarkullimit ka dalë fajtor. Që me 9 Mars të 2016 e deri më sot nuk kam marrë asnjë përgjigje nga Gjykata e Apelit. Unë kërkoj vetëm drejtësi asgjë tjetër. 10 minuta pasi kam dalë nga shërbimi më ka ndodhur aksidenti dhe nga institucioni nuk kam marrë asnjë qindarkë për dëmshpërblim. Kam pësuar fraktura në kokë, gjysmën e trupit nga koka deri tek këmba e kam të paralizuar.”
Për t’u interesuar mbi rastin në fjalë stafi i “STOP” udhëtoi drejt Gjykatës së Apelit në Shkodër.
Punonjëset në këtë institucion thanë se kjo është apeluar, ndërsa sa i përket shpalljes së vendimit, ato shprehen se ‘pse’ -në e di vetëm gjyqtari, pasi ai cakton datën.
Më pas gazetarja tentoi t’i merrte një prononcim gjyqtarit Selim Kryeziu, por ky i fundit nuk ka pranuar të flasë, duke iu shmangur kameras.
Gëzim Hoxha, ekspert: “Këtu kemi një oficer policie që ka gradën komisar, kryekomisar, çdolloji grade mund të ketë ai. Ai nuk mund të bëjë akte ekspertimi, absolutisht jo. Ligji përcakton ekzakt që duhet të ketë njohuri të posaçme në fushën përkatëse. Këtu kemi të bëjmë me fushën e automobilave dhe ky ekspert duhet të jetë patjetër I fushës së automobilave. Nëse nuk nuk është I kësaj fushe konkluzioni i tij do të jetë i gabuar. Ndoshta mund të kesh mbaruar dhe Fakultetin e Inxhinierisë Mekanike, por nëse nuk ke degën transport je jashtë profilit, pra duhet të jesh detyrimisht specialist i lartë transporti. Në gjithë republikën aktet e ekspertimit për fat të keq nuk bëhen nga ekspertë të fushës, por bëhen nga specialist të fushave të tjera të cilat gabimisht dhe nuk mund të paragjykoj askënd i caktojnë këto lloji detyrash.”/tvklan.al
als_Latn als_Latn als_Latn als_Latn als_Latn als_Latn als_Latn